stanford-oval/wikipedia huggingface dataset:
נשים קטנות (סרט, 1978)
וידאו ביתי

המיני-סדרה "נשים קטנות" יצאה על גבי שני תקליטורים (DVD) בהפצת Koch Vision ב-9 באוקטובר 2007. באוגוסט 2014 יצאה הסדרה על גבי DVD יחיד בהפצת Entertainment One.
הערות שוליים

↑  נשים קטנות, מעריב, 8 במרץ 1979
↑  Lambert, David (10 ביולי 2012). "Little Women - DVDs for the 2-Part Mini-Series with Meredith Baxter, Susan Dey, and Eve Plumb". TV Shows on DVD. CBS Interactive. נבדק ב-7 ביוני 2017. {{cite web}}:  (עזרה)
סדרת סמסונג גלקסי נוט

| --- | --- |
סמליל הסדרה
משמאל: גלקסי Note 20 וגלקסי Note 20 אולטרה
משמאל: גלקסי Note 20 וגלקסי Note 20 אולטרה
 מידע כללי
 סוג:  סמארטפון, פאבלט
 יצרן:  סמסונג אלקטרוניקה
 תאריך הפצה:  1 באוקטובר 2011
 תאריך הפסקת שיווק:  14 בינואר 2021
 סדרה:  סמסונג גלקסי
 הבא בסדרה:  סדרת סמסונג גלקסי S (כאולטרה)
 מידע טכני
 מערכת הפעלה:  אנדרואיד
 קלט:  מסך מגע, S Pen
סדרת סמסונג גלקסי נוט (באנגלית: Samsung Galaxy Note Series) הייתה סדרת דגל שהופסקה של טלפונים חכמים, פאבלטים וטאבלטים שפותחה ושווקה על ידי סמסונג אלקטרוניקה.
הסדרה הייתה ממוקדת בעיקר לאינטראקציה עם המכשיר בעזרת עט מגע; כל הדגמים בסדרה הגיעו עם עט מגע דיגיטלי המכונה "S Pen" ושולבו עם משטח רישום דיגיטלי רגיש ללחץ של חברת וואקום (אנ') מתחת למסך. כמו כן, הם כללו תוכנות המותאמות לשימוש בעט כמו רישום הערות, אפליקציות שרטוט וציור, הערות קופצות ומסכי ריבוי-משימות מפוצלים. הסדרה שימשה סדרת דגל הממוקמת מעל סדרת גלקסי S והייתה חלק רחב יותר מסדרת הסמסונג גלקסי של מכשירים ממוחשבים מבוססי אנדרואיד.
סדרת גלקסי נוט זכורה לטובה כשנחשבה לאחת הדוגמאות המוצלחות הראשונות מבחינה מסחרית של "פאבלטים" - סדרת טלפונים חכמים עם מסכים גדולים שנועדו לשלב את הפונקציונליות של טאבלט וטלפון, ועזרה להאיץ את המגמה של טלפונים חכמים גדולים להפוך לנורמה באמצע שנות ה-2010. מהוצאת המכשיר הראשון בסדרה ב-2011 ועד אוקטובר 2013 סמסונג מכרה למעלה מ-50 מיליון מכשירים.
באוגוסט 2016, סמסונג עלתה לכותרות עקב דיווחים על מקרי התלקחויות ופיצוצים של מכשירי גלקסי נוט 7 שהושקו בתחילת החודש. לאחר ניסיון החברה להרגיע את הציבור שמדובר בטווח מצומצם של מכשירים, החלו להגיע דיווחים נוספים גם בספטמבר. באוקטובר 2016 רשות שדות התעופה הפדרלית של ארצות הברית אף יצאה בהוראת חירום שאין לעלות לטיסות עם המכשיר, ואחריה רשויות נוספות בעולם, כולל בישראל.
סמסונג הספיקה להתאושש מהר מהמקרה עד השקת הדגם היורש באוגוסט 2017, גלקסי נוט 8, שגרף הצלחה רבה לצד הגלקסי S8 שהושק במרץ באותה שנה.
באוגוסט 2021, ראש מערך התקשורת הסלולרית של סמסונג TM Roh (רו טאי-מון), אישר את השמועות על הגעת הסדרה לסיומה כאשר הצהיר כי לא ייחשף מכשיר נוט חדש באירוע ההשקה של 2021, והסיבה העיקרית לכך היא הרחבת ייצור סדרת המתקפלים של סמסונג. "במקום לחשוף הפעם גלקסי נוט חדש, נרחיב את תכונות הנוט האהובות למכשירי גלקסי נוספים" הוסיף.
החל משנת 2022, סמסונג חזרה לייצר את הגלקסי נוט ושילבה אותו תחת מיתוג חדש בתוך סדרת הגלקסי S שלה, בשם "אולטרה", כאשר הוא מגיע עם מקום ייעודי לעט ותמיכה מלאה, לאחר שגלקסי S21 אולטרה כלל תמיכה בו אך נמכר ללא העט.
באוגוסט 2024 נפוצה שמועה על שינוי נוסף של סמסונג. על פי הדלפות, החברה תחליף את מיתוג ה"אולטרה" בתוך סדרת ה-S מהמכשיר הקרוב, שייקרא "Galaxy S25 Note" (גלקסי S25 נוט), כנראה על מנת לעניין קהל חדש אך עדיין לכלול אזכור לסדרת הנוט אותה סמסונג מיזגה לסדרת ה-S ב-2021.
טאבלטים

| מכשיר | השקה | מפרט |
| --- | --- | --- |
| סמסונג גלקסי נוט 10.1 | 6 באוגוסט 2012 |  מעבד Exynos 4412 ארבע ליבות במהירות 1.4 ג'יגה הרץ.  אחסון פנימי בנפח 16, 32 או 64 ג'יגה בייט, שניתן להרחבה באמצעות כרטיס microSD עד ל-64 ג'יגה בייט נוספים.  זיכרון RAM בנפח 2 ג'יגה בייט.  מערכת הפעלה אנדרואיד 4.0.3.  המסך בגודל 10.1 אינץ' מסוג TFT LCD וברזולוציית 800×1280 פיקסלים.  מופעל על ידי סוללת Li-ion בקיבולת של 7000 מיליאמפר-שעה.  בעל מצלמה אחת אחורית (5 מגה-פיקסל) ומצלמה אחת קדמית (1.9 מגה-פיקסל).  נמכר בגרסת WiFi וגרסת 3G ו-WiFi. |
| סמסונג גלקסי נוט 8.0 | 5 באפריל 2013 |  מעבד Exynos 4412 שמונה ליבות במהירות 1.6 ג'יגה הרץ.  אחסון פנימי בנפח 16 או 32 ג'יגה בייט, שניתן להרחבה באמצעות כרטיס microSD עד ל-64 ג'יגה בייט נוספים.  זיכרון RAM בנפח 2 ג'יגה בייט.  מערכת הפעלה אנדרואיד 4.1.2.  המסך בגודל 8 אינץ' מסוג TFT LCD וברזולוציית 800×1280 פיקסלים.  מופעל על ידי סוללת Li-ion בקיבולת של 4600 מיליאמפר-שעה.  בעל מצלמה אחת אחורית (5 מגה-פיקסל) ומצלמה אחת קדמית (1.3 מגה-פיקסל).  נמכר בגרסאות WiFi, משולב 3G ו-WiFi ומשולב 4G ו-WiFi. |
| סמסונג גלקסי נוט 10.1 (2014) | 10 באוקטובר 2013 |  מעבד סנאפדרגון 800 ארבע ליבות במהירות 2.3 ג'יגה הרץ בגרסת ה-4G LTE, ומעבד Exynos 5420 שמונה ליבות במהירות 1.9 ג'יגה הרץ בשאר הגרסאות.  אחסון פנימי בנפח 16, 32 או 64 ג'יגה בייט, שניתן להרחבה באמצעות כרטיס microSD עד ל-64 ג'יגה בייט נוספים.  זיכרון RAM בנפח 3 ג'יגה בייט.  מערכת הפעלה אנדרואיד 4.3.  המסך בגודל 10.1 אינץ' מסוג TFT LCD וברזולוציית 1600×2560 פיקסלים.  מופעל על ידי סוללת Li-ion בקיבולת של 8220 מיליאמפר-שעה.  בעל מצלמה אחת אחורית (8 מגה-פיקסל) ומצלמה אחת קדמית (2 מגה-פיקסל).  נמכר בגרסאות WiFi, משולב 3G ו-WiFi ומשולב 4G ו-WiFi. |
| סמסונג גלקסי נוט פרו 12.2 | 9 בפברואר 2014 |  מעבד סנאפדרגון 800 ארבע ליבות במהירות 2.3 ג'יגה הרץ בגרסת ה-4G LTE, ומעבד Exynos 5420 שמונה ליבות במהירויות 1.3 ו-1.9 ג'יגה הרץ בשאר הגרסאות.  אחסון פנימי בנפח 32 או 64 ג'יגה בייט, שניתן להרחבה באמצעות כרטיס microSD עד ל-128 ג'יגה בייט נוספים.  זיכרון RAM בנפח 3 ג'יגה בייט.  מערכת הפעלה אנדרואיד 4.4.2 (קיטקט).  המסך בגודל 10.1 אינץ' מסוג TFT LCD וברזולוציית 1600×2560 פיקסלים.  מופעל על ידי סוללת Li-ion בקיבולת של 9500 מיליאמפר-שעה.  בעל מצלמה אחת אחורית (8 מגה-פיקסל) ומצלמה אחת קדמית (2 מגה-פיקסל).  נמכר בגרסאות WiFi, משולב 3G ו-WiFi ומשולב 4G ו-WiFi.  המכשיר מהווה את הטאבלט האחרון בסדרה, כאשר סמסונג מיקדה מאז ואילך את מאמציה לסדרת הגלקסי טאב. |
ראו גם

סמסונג גלקסי
סדרת סמסונג גלקסי S
סדרת סמסונג גלקסי A
סדרת סמסונג גלקסי J
סדרת סמסונג גלקסי Z
סדרת סמסונג גלקסי M
סדרת סמסונג גלקסי F
הערות שוליים

↑  דיווח: סוללות מתפוצצות בגלאקסי נוט 7, באתר ynet, 1 בספטמבר 2016
↑  לא רק בארה"ב: ישראל אוסרת על עלייה לטיסה עם גלקסי נוט 7, באתר מעריב אונליין, 16 באוקטובר 2016
↑  רפאל קאהאן, סמסונג מתאוששת, מכרה 5 מיליון גלקסי S8 תוך פחות מחודש, באתר כלכליסט, 17 במאי 2017
↑  Matt Swider last updated, Samsung Galaxy Note 21 is being replaced by the Galaxy Z Fold 3, exec confirms, TechRadar, ‏2021-07-26 (באנגלית)
↑  רפאל קאהאן, סמסונג גלקסי S22 אולטרה: רק אל תקראו לו נוט, באתר כלכליסט, 5 במרץ 2022
↑  איתי מקמל, חוזרת למקורות? סמסונג עשויה להכריז על Galaxy S25 Note, באתר www.tgspot.co.il, ‏2024-08-18
| --- | --- |
בקרת זהויות :  NLI: 987007568349705171  LCCN: sh2013001305
דיאן ראדוניץ' (מאמן כדורסל)

| --- | --- |

 לידה:  2 בפברואר 1970 (בן 55) פודגוריצה, מונטנגרו
 עמדה:  רכז 
 גובה:  1.86 מטרים
 קבוצות כשחקן
 1990–1991   1991–1993   1993–1994   1995–1997   1997–1998   1998–2002   2002–2004:  לובצ'ן צטיניה   בודוצ'נוסט פודגוריצה   פרופיקולור   לובצ'ן צטיניה   ז'לזניק בלגרד   בודוצ'נוסט פודגוריצה   וויבודינה נובי סאד
 קבוצות כמאמן
 2005–2013   2011   2013–2017   2018–2020   2021–:  בודוצ'נוסט פודגוריצה   נבחרת מונטנגרו   הכוכב האדום בלגרד   באיירן מינכן   הכוכב האדום בלגרד
 
דיאן ראדוניץ' ( במונטנגרית: Дејан Радоњић; נולד ב-2 בפברואר 1970 בפודגוריצה) הוא מאמן כדורסל וכדורסלן עבר מונטנגרי, המאמן את קבוצת הכוכב האדום בלגרד המשחקת בליגת העל הסרבית וביורוליג.
קריירת אימון

ראדוניץ' החל את קריירת האימון שלו בשנת 2005 כמאמן קבוצת בודוצ'נוסט פודגוריצה המונטנגרית. כמאמן בודוצ'נוסט הוא זכה בשש אליפויות מונטנגרו ושישה גביעי מונטנגרו. בנוסף, הוא אימן במשך תקופה קצרה את נבחרת מונטנגרו ב-2011.
בשנת 2013 עזב ראדוניץ' את בודוצ'נוסט ומונה למאמן הכוכב האדום בלגרד. ב-30 ביוני 2015 הוא האריך את חוזהו בכוכב האדום בשנתיים נוספות.
ב-2 באפריל 2018 מונה ראדוניץ' למאמן באיירן מינכן הגרמנית לאחר פיטוריו של אלכסנדר ג'ורג'ביץ'.
הישגים כמאמן

בודוצ'נוסט פודגוריצה :
אליפות מונטנגרו (2007–2012)
הגביע המונטנגרי (2007–2012)
הכוכב האדום בלגרד :
הליגה האדריאטית (2015–2017)
אליפות סרביה (2015–2017)
הגביע הסרבי (2014, 2015, 2017)
מאמן השנה בליגה האדריאטית (2014, 2015)
באיירן מינכן :
אליפות הבונדסליגה (2018, 2019)
שירותים אקולוגיים

שירותים אקולוגיים או שירותי קומפוסט הם סוג של בית שימוש ללא מים, שבהם הצואה והשתן נאספים ולאחר תהליך פירוק נהפכים לדשן אורגני. ישנם כמה סוגים שונים של שירותים אקולוגיים, הנבדלים ביניהם בעיקר במקום אגירת הזבל לאורך תהליך הקומפוסטציה. תהליך זה מתרחש באופן טבעי על ידי מיקרואורגניזמים (בעיקר חיידקים ופטריות) לאורך כמה חודשים עד כמה שנים.
תא שירותים יבשים בפסטיבל אקטיביזם 2010
תכונות

שירותים אקולוגיים הם "שירותים יבשים" - בהם לא נעשה שימוש במים כמו בשירותים רגילים, אלא נעשה שימוש בחומר סופח נוזלים כמו נסורת, מוץ, סיבי קליפת קוקוס או נייר גרוס כדי לאפשר פירוק אירובי אורגני, לכסות את הזבל הטרי ולמנוע ריחות. טכניקה זאת יוצרת כיסי אוויר המסייעים להתפתחות הפירוק האורגני, ומסייעת ביחס הפחמן-חנקן באופן שתורם להפחתת הריח מהשירותים ומתהליך הפירוק.
שירותים אקולוגיים אינם דורשים בורות ספיגה או מערכות ביוב כמו בשירותי אסלה רגילים. לפיכך, הם הופכים לפתרון אפשרי לשירותים במקומות מרוחקים אשר קשה לתחזק באופן קבוע, כדוגמת גנים לאומיים או שמורות, בתי קיט במקומות מרוחקים וכו', וגם כפתרון עבור מקומות נידחים בארצות מתפתחות אשר אינם מחוברים לרשת מים וביוב.
סוגי שירותים אקולוגיים

שירותי דלי: הסוג הפשוט ביותר של שירותי קומפוסט - הפסולת נאספת בדלי אליו מוסיפים חומר יבש לאחר השימוש. כשהדלי מתמלא תוכנו מרוקן אל ערימת קומפוסט שנמצאת במקום אחר.
שירותי דלי עם הפרדת נוזלים: ישנן אסלות בהם השתן זורם למכל אחד והצואה לאחר. היתרונות בכך הן שצריך לרוקן את הדלי לעיתים רחוקות יותר, אפשר להשתמש בפחות חומר יבש ואפשר להשתמש בשתן כדשן באופן כמעט מיידי מאחר שאין בו פתוגנים.
שירותי דלי עם מערכת לקומפוסטציה מהירה: באסלות מהסוג הזה יש מערכת חשמלית שמזרזת את תהליך הקומפוסטציה וקטילת הפתוגנים על ידי אוורור וחימום הפסולת.
שירותי קומפוסט מובנים: בחדר השירותים מותקן תא גדול מתחת למושב או מתחת לרצפה עצמה, אליו נאגר כל הזבל ובתוכו מתבצע תהליך קומפוסטציה ארוך טווח. כשהתא מתמלא, סוגרים אותו ונותנים לתהליך הפירוק לקרות מבלי להוסיף פסולת חדשה. במקביל פותחים תא נוסף ומתחילים את התהליך מחדש. בסוף תהליך הפירוק ניתן להוציא את התוצרת ולהשתמש בה כדשן.ציור של שירותי קומפוסט מובנים עם תא לקומפוסטציה מתחת לאסלה. צינור אוורור מסייע לתהליך ההפיכה לדשן וגם מסלק ריחות לא נעימים. פתח אחורי מאפשר לפנות את הדשן שנוצר בסיום התהליך
ראו גם

לטרינה
לקריאה נוספת

ג'וזף ג'נקינס, זבל אנושי, המדריך השלם להכנת קומפוסט מזבל בני אדם, הוצאת יער, 2005
הערות שוליים

↑  Abraham Noe-Hays, Kim Nace, Neil Patel, Rebecca Lahr, Heather Goetsch, Rachel Mullen, Nancy Love, Diana Aga, Charles Bott, Betsy Foxman, Jose Jimenez, Ting Luo, Kirtana Ramadugu, Krista Wigginton, Urine Diversion for Nutrient Recovery and Micropollutant Management: Results from a Regional Urine Recycling Program, Proceedings of the Water Environment Federation 2015, 2015-01-01, עמ' 3993–4002 doi: 10.2175/193864715819538921
ערך זה הוא קצרמרבנושא איכות הסביבה. אתם מוזמנים לתרום לוויקיפדיה ו.
שירותי דלי
פיגוע הירי באורורה

| חלק מירי המוני בארצות הברית |
| --- | --- |
המרכז העירוני של אורורה, 21 ביולי 2012
המרכז העירוני של אורורה, 21 ביולי 2012
 תאריך:  20 ביולי 2012 
 מקום:  אורורה, Century Aurora & XD, קולורדו 
 קואורדינטות:  39°42′21″N 104°49′14″W﻿ / ﻿39.7059°N 104.8206°W﻿ / 39.7059; -104.8206
 סוג:  ירי המוני, רצח המוני 
 נשק:  AR-15 style rifle 
 הרוגים:  12 
 פצועים:  70 
 מבצע:  ג'יימס איגן הולמס 
 מספר מפגעים:  1 
 
 
פיגוע הירי באורורה אירע ב-20 ביולי 2012, בבית הקולנוע "סנטורי 16" בעיר אורורה, שבמדינת קולורדו, ארצות הברית, בעת הקרנת הבכורה של הסרט "עלייתו של האביר האפל". לבוש בביגוד טקטי, ג'יימס הולמס זרק רימוני גז מדמיע וירה בקהל עם מספר כלי נשק. 12 בני אדם נהרגו ו-70 נוספים נפצעו, 58 מהם מירי. זה היה הירי הקטלני ביותר בקולורדו מאז הטבח בתיכון קולומביין בשנת 1999.
הולמס נעצר דקות לאחר מכן במכוניתו מחוץ לבית הקולנוע. קודם לכן, הוא הציב בדירתו חומרי נפץ תוצרת בית ואמצעי תבערה. אלה נוטרלו על ידי חוליית הפצצות של משרד השריף של מחוז ארפהו כיום לאחר הירי.
הולמס הודה בירי, אך טען לחפותו בשל אי שפיות. ב-7 באוגוסט, הולמס נידון למאסר עולם ללא אפשרות שחרור על תנאי, וזאת לאחר שהמושבעים לא הסכימו פה אחד על גזר דין מוות. חברת מושבעים אחת התנגדה לגזר דין מוות של הולמס עקב בעיותיו הנפשיות, בעוד שני מושבעים אחרים לא היו בטוחים. ב-26 באוגוסט, גזר סמור רשמית על הולמס 12 מאסרי עולם רצופים ללא אפשרות שחרור על תנאי בגין האשמות ברצח (אחד לכל אדם שהרג), ו-3,318 שנים נוספות בגין ניסיון הרצח והחזקת חומרי נפץ.
הטבח

הירי התרחש באולם 9 שבבית הקולנוע "סנטורי 16", הממוקם במרכז העיירה בקניון אורורה. המשטרה אמרה שהולמס קנה כרטיס, נכנס לאולם והתיישב בשורה הראשונה. כ-20 דקות לתוך הסרט, הוא יצא מאולם 9 דרך דלת יציאת חירום ליד מסך הקולנוע, עם גישה ישירה לאזור החניה בשימוש קל בחלק האחורי של המתחם, תוך כדי פתיחה קלה של הדלת עם מחזיק מפה מפלסטיק. באולם 9 היו כ-400 איש.
בשלב זה, הולמס הלך למכוניתו (שהחנה ליד דלת היציאה), החליף לביגוד מגן, והוציא את הרובים שלו. כ-30 דקות לתוך הסרט, בסביבות השעה 12:30, הוא נכנס שוב לאולם דרך דלת היציאה. הולמס היה לבוש שחור ולבש מסכת גז, אפוד נושא עומס (לא להתבלבל עם אפוד חסין כדורים), קסדה בליסטית, מכנסיים חסיני כדורים, מגן גרון חסין כדורים, מגן מפשעות וכפפות טקטיות. הוא הקשיב למוזיקת טכנו דרך סט אוזניות, כך שלא יכול היה לשמוע דבר מאנשים שבאולם. בתחילה, מעטים בקהל ראו בהולמס איום. כמה עדים חשבו שהוא לובש תחפושת, כמו חברי קהל אחרים שהתחפשו להקרנה. חלקם האמינו שהוא מבצע מתיחה, בעוד שאחרים חשבו שהוא חלק ממערך אפקטים מיוחדים להקרנת הבכורה של הסרט, או תעלול פרסומי של הנהלת האולפן או בית הקולנוע.
על פי הדיווחים, הולמס השליך מכל אחד לכיוון הצד השמאלי של התיאטרון, תוך שהוא פולט גז או עשן, שהסתיר חלקית את ראיית הקהל, גרם לגרונם ולעורם לגרד וגרם לגירוי בעיניים. הוא ירה ברובה רמינגטון 870 בקוטר 12, תחילה על התקרה ואחר כך לעבר הקהל. הוא גם ירה ברובה חצי-אוטומטי מסוג Smith & Wesson M&P15, שבסופו של דבר הפסיק לתפקד. לבסוף, הוא ירה גם באקדח גלוק. הולמס ירה תחילה לחלק האחורי של החדר, ולאחר מכן לעבר אנשים במעברים. כדור עבר דרך הקיר ופגע בשלושה אנשים באולם 8 הסמוך, שהקרין את אותו סרט. עדי ראייה אמרו שמערכת אזעקת השריפה החלה להישמע זמן קצר לאחר תחילת הטבח, והצוות אמר לאנשים באולם 8 להתפנות.
בסך הכל, הולמס ירה 76 יריות: שש מהרובה, 65 מהרובה החצי-אוטומטי וחמש מהאקדח.
עשרה קורבנות מתו במקום ובבתי חולים מקומיים נקבע מותם של שניים נוספים. ארבעה גברים - ג'ונתן בלנק, ג'ון לארימר, מאט מקווין ואלכסנדר סי טבס - מתו כשהם מגנים על חברותיהם. גורדון קאודן מת גם הוא כאשר הציל את חייהן של שתי בנותיו המתבגרות.
היורה והליכים משפטיים

היורה, ג'יימס איגן הולמס, שהיה בן ה-24 בעת אירוע הירי (נולד ב-13 בדצמבר 1987), נעצר זמן קצר לאחר הירי ונלקח למעצר על ידי כוחות המשטרה. לאחר שנתפס, הוא סיפר לרשויות כי לפני שהוא יצא לבית הקולנוע הוא מילכד את דירתו, הממוקמת בצפון אורורה כחמישה קילומטרים מזירת הפשע. כוחות המשטרה, אשר פינו חמישה בניינים סמוכים לדירתו של הולמס, אישרו בהמשך כי נמצאו בדירתו חומרי נפץ. הוא תואר כשהוא רגוע ו"מנותק" במהלך מעצרו.
לדברי עורך דינו של הולמס, דניאל קינג, הולמס החל לסבול מבעיות נפשיות בחטיבת הביניים וניסה להתאבד בגיל 11. על פי מספר דיווחים, הולמס היה מדוכא ו"אובססיבי להרג במשך יותר מעשור." הקשר הראשון שלו בתחום בריאות הנפש היה עם עובדת סוציאלית, שכתבה, "זה הבחור הכי חרדתי שראיתי אי פעם. יש לו תסמינים של OCD, אבל הכי מדאיג הוא שיש לו מחשבות להרוג אנשים, למרות שאני לא חושבת שהוא מסוכן".
למרות בעיות אלו, הולמס סיים את בית הספר התיכון בשנת 2006 והשלים תואר ראשון באוניברסיטת קליפורניה, ריברסייד בשנת 2010. הוא החליט להמשיך לתואר שני באוניברסיטת קולורדו ועבר לאורורה. הולמס נחשב לתלמיד מבריק גם בתיכון בסן דייגו וגם באוניברסיטת קליפורניה בריברסייד, שם למד מדעי המוח וסיים בהצטיינות יתרה, בין הראשונים במחזור שלו. באורורה, התגורר הולמס ברחוב פריז בדירת חדר שינה אחד בבניין עם סטודנטים נוספים המעורבים בלימודי בריאות באוניברסיטת קולורדו.
באוקטובר 2011, הולמס החל לצאת עם סטודנטית משיעור הביולוגיה שלו. מערכת היחסים ביניהם נמשכה כחודשיים, והסתיימה כשהיא הרגישה מרוחקת ממנו בעקבות מפגש בין הולמס לגבר אחר ששוחח איתה במהלך דייט ביום פטריק הקדוש. היא אמרה שהולמס עשה לעיתים קרובות בדיחות שטוחות שגרמו לאנשים אחרים להרגיש לא בנוח ואף הביע את רצונו להרוג אנשים. היא ניסתה להמליץ לקבל עזרה מקצועית, למרות שלא התייחסה לטענותיו של הולמס ברצינות. הם חידשו את מערכת היחסים שלהם בתחילת ינואר 2012, אך היא הסתיימה שוב בפברואר. הולמס אמר לרופא פסיכיאטרי מטעם המדינה כי "הפרידה שלהם תרמה לדיכאון האלים שלו".
ב-28 ביולי, אביו של הולמס התחנן על חיי בנו, וקבע כי הוא חולה נפש קשה ואינו ראוי למות, ללא קשר לפשעיו. הוא הציג בפני חבר המושבעים תמונות של טיולי קמפינג וחופשות משפחתיות עם הולמס. ב-30 ביולי, עורכי דינו של הולמס הגישו ערעור אחרון למושבעים, ודחקו בהם לשקול מחלת נפש בגזר הדין שלו למרות דחייתם את הגנת הטירוף ששימשה במשפט. בקשת החנינה נדחתה ב-3 באוגוסט, בנימוק שגורמים מקלים כגון מחלת נפש לא גוברים על גורמים מחמירים כמו מספר הנפגעים בטבח.
ב-7 באוגוסט, הולמס נידון למאסר עולם ללא אפשרות שחרור על תנאי, וזאת לאחר שהמושבעים לא הסכימו פה אחד על גזר דין מוות. חברת מושבעים אחת התנגדה לגזר דין מוות של הולמס עקב בעיותיו הנפשיות, בעוד שני מושבעים אחרים לא היו בטוחים. ב-26 באוגוסט, גזר סמור רשמית על הולמס 12 מאסרי עולם רצופים ללא אפשרות שחרור על תנאי בגין האשמות ברצח (אחד לכל אדם שהרג), ו-3,318 שנים נוספות בגין ניסיון הרצח והחזקת חומרי נפץ.
ראו גם

רצח המוני
הטבח בתיכון קולומביין
הטבח בבית הספר היסודי סנדי הוק
הערות שוליים

1 2  Aurora theater shooting juror: One juror refused death penalty, The Denver Post, ‏2015-08-07 (באנגלית אמריקאית)
1 2  Max: Aurora theater shooter gets 12 life sentences plus 3,318 years, FOX31 Denver, ‏2015-08-26 (באנגלית אמריקאית)
↑  12 shot dead, 58 wounded in Aurora movie theater during Batman premier, The Denver Post, ‏2012-07-20 (באנגלית אמריקאית)
↑  Long-awaited trial begins for Aurora movie theater shooting defendant, The Denver Post, ‏2015-04-26 (באנגלית אמריקאית)
↑  By Michael Pearson CNN, Gunman turns 'Batman' screening into real-life 'horror film', CNN
1 2  Aurora shooting suspect left apartment “booby trapped,” music blaring, The Denver Post, ‏2012-07-20 (באנגלית אמריקאית)
↑  Aurora theater shooting trial adjourns for day, archive.ph, ‏2015-04-28
1 2  Michael Muskal As an editor, reporter, Michael Muskal covered local, national, economic, Questions, but few answers, in Colorado shooting; 12 dead, dozens hurt, Los Angeles Times, ‏2012-07-20 (באנגלית אמריקאית)
↑  Aurora Police Chief Dan Oates On Movie Shooting, נבדק ב-2022-04-06
↑  Mike Parker, Rifle failure that stopped yet more Batman carnage, Express.co.uk, ‏2012-07-23 (באנגלית)
↑  Police: Suspect wore body armor, used assault rifle, shotgun, Glock handgun in theater attack - CBS News, web.archive.org, ‏2012-07-22
↑  A. B. C. News, Women Who Survived Theater Shooting Grieve for Hero Boyfriends, ABC News (באנגלית)
↑  By William Bennett, CNN Contributor, Aurora heroes: Three who gave their lives, CNN
↑  JEREMY PELZER, Gordon Cowden’s last words of love remembered during first service for Colorado theater shooting victims, nydailynews.com
↑  Colorado police officer says movie theater gunman was 'very calm', news.yahoo.com (באנגלית אמריקאית)
↑  The Latest: Courthouse empties after Day 1 of Holmes trial, web.archive.org, ‏2015-04-28
↑  Ann O'Neill, Ana Cabrera and Sara Weisfeldt CNN, A look inside the 'broken' mind of James Holmes, CNN
↑  ד־פ־א, דוקטורנט מבריק למדעי המוח, מתבודד ומשונה, באתר הארץ, 21 ביולי 2012
↑  Alex Mikoulianitch, The University Of Colorado Starts Probe Of Its Handling Of James Holmes, Business Insider (באנגלית אמריקאית)
↑  Healy, Jack (2015-06-11). "James Holmes's Ex-Girlfriend Recalls Awkwardness and Ghoulish Remarks". The New York Times (באנגלית אמריקאית). ISSN 0362-4331. נבדק ב-2022-04-06.
1 2  Jason Silverstein, James Holmes' ex-girlfriend testifies in trial for Aurora shooting: 'I think he liked me more than I liked him', nydailynews.com
↑  Theater shooting trial: James Holmes' ex-girlfriend says, 'He liked me more than I liked him' - Denver7 TheDenverChannel.com, web.archive.org, ‏2017-11-30
↑  Father of Colorado movie gunman pleads with jury for his life, news.yahoo.com (באנגלית אמריקאית)
↑  Crime News, Criminal Investigations, Lawsuits - HuffPost Crime, HuffPost (באנגלית)
↑  "James Holmes moves closer to death penalty verdict". BBC News (באנגלית בריטית). 2015-08-03. נבדק ב-2022-04-06.
דורון ספיר

| --- | --- |

 לידה:  1959 (בן 66 בערך) 
 מדינה:  ישראל 
 השכלה:  אוניברסיטת תל אביב  אוניברסיטת רייכמן 
 מפלגה:  תל אביב אחת 
 
דורון ספיר (נולד ב-1959) הוא פוליטיקאי ואיש עסקים ישראלי. כיהן כסגן ראש עיריית תל אביב-יפו וממלא מקומו (1996—2024), כחבר מועצת העיר וכיו"ר ועדת המשנה לתכנון ובנייה במשך כ-22 שנים. לשעבר יו"ר חירייה - איגוד ערים דן לתברואה.
חייו

ספיר השלים תואר ראשון בלימודי המזרח התיכון ולימודי תעודה בעיתונאות באוניברסיטת תל אביב ולמד משפטים במרכז הבינתחומי הרצליה. הוא עורך דין ומגשר מוסמך.
חייו > פעילות ציבורית

ספיר היה יושב הראש הארצי של ארגון הסטודנטים (אסח"ה) ולאחר מכן, במשך ארבע שנים, מנהל מחלקת הסטודנטים בהסתדרות. בשנים 1989–1996 היה מנהל האגף לצעירים וסטודנטים בהסתדרות. ב-1991 ייסד את העמותה לבריאות הילד ושימש כיושב הראש שלה עד 1999. ספיר היה דירקטור מן הציבור בחברת איסתא ליינס. בשנים 1998–2000 היה יושב ראש פעיל של הנהלת הוצאת הספרים "דיונון".
חייו > בעיריית תל אביב-יפו

ספיר נבחר למועצת עיריית תל אביב-יפו ב-1989 וכיהן בתפקידו עד 2024 הוא כיהן בתפקידים בכירים כחבר בהנהלת העירייה ויושב ראש ועדת השימור ומאז 1996 כיהן כממלא מקום וסגן ראש העירייה. מאז 2002 הוא יושב ראש ועדת המשנה העירונית לתכנון ובנייה וכיהן בתפקיד זה כ 22 שנים.
ספיר הוביל את הכנת התוכנית האסטרטגית ואת תוכנית המתאר תא 5000 שקיבלה תוקף ב 2016 ובשנת 2023 את העדכון לתוכנית המתאר 5500 שהומלצה להפקדה על ידי הוועדה המקומית. ספיר חתום על כל היתרי הבנייה וכל תוכניות בנין עיר ותוכניות העיצוב מכוחן שיצאו בעיר ת״א יפו ב 21 השנים האחרונות.
ספיר שימש כדירקטור בהיכל התרבות, החברה לפיתוח כלכלי, היכל הספורט והתיאטרון הלאומי "הבימה״ במוזיאון ת״א לאומנות, במוזיאון ארץ ישראל ובמוזיאון הטבע.
ספיר החליט ב 2023 שלא להתמודד לקדנציה נוספת בעיריית תל אביב יפו ופרש למגזר הפרטי במרץ 2024.
חייו > באיגוד ערים דן לתברואה

בדצמבר 1998 נבחר ספיר ליושב ראש ומנכ"ל בפועל של חירייה - איגוד ערים דן לתברואה. במסגרת זאת פעל לשיקום הסביבתי של אתר הפסולת חיריה והקים את פארק המיחזור של חירייה.
הוא עמד בראש הצוות שקידם וניהל את תכנון פארק אריאל שרון באתר, עד להקמת חברה ממשלתית לניהולו. פעילותו של ספיר בחירייה כללה הקמה של מערכת לאיסוף גז המתאן הטבעי שנוצר כתוצאה מתסיסת הפסולת האורגנית בתוך הר הזבל, וניצולו כאנרגיה ירוקה. בתפקידו זה כיהן ספיר עד 2019.
בשנת 2003 חתם ספיר על הסכם עם חברת 'חץ אקולוגיה' להקמת מתקן לצורך מיון פסולת עירונית מעורבת והפקת חשמל מביוגז, מים באיכות השקיה לחקלאות ודשן מכ-400 טון פסולת ביתי. המפעל ייצר גז מתאן באיכות גבוהה במיוחד וסיפק את כל צרכיו של מפעל אופיס טקסטיל באזור. זהו הפרויקט הראשון שקיבל את אישור האו"ם כמורשה לסחור בגזי חממה במסגרת מנגנון הפיתוח הנקי של אמנת קיוטו (CDM).
בשנת 2003 יזם ספיר בפארק המיחזור הקמת מרכז לחינוך סביבתי במבנה ששימש בעבר את מפעל הקומפוסט הראשון בישראל ולאחר שיפוץ הותאם לייעודו החדש. המרכז מפעיל תוכנית חינוכית לכל מוסדות החינוך כולל סיורים באתר. המרכז מארח כנסים בינאומיים בנושא הטיפול בפסולת. במקום נפתח בית קפה ובו מועסקים נערים במסגרת פרויקט חברתי.
בשנת 2012 הגה ספיר את מיזם המותג "תוצרת חירייה" במסגרתו מייצרים אנשים בעלי מוגבלויות, מוצרים מפסולת.
בתחילת 2017 הוביל ספיר את הקמת מפעל המחזור הגדול בישראל שעיקרו הפקת דלק חליפי – RDF – מפסולת יבשה שמזין את תהליך השריפה בכבשני מפעל נשר רמלה המייצרים מלט. המפעל הוא מהגדולים מסוגו בעולם וממיין וממחזר כ־2000 טון פסולת ביתית ביום.
ספיר מכהן כבר 6 שנים כדירקטור בבורד של ISWA International Solid Waste Association
ארגון ניהול הפסולת העולמי - אחד מתוך 11 דירקטורים מכל העולם, הוא נבחר הן באספה הכללית של הארגון והן באזור המזרח התיכון והבלקן ואף מייצג את מדינת ישראל באספה הכללית של הארגון.
ב.מ.וו טורבו

| --- | --- |

 מאפיינים כלליים
 יצרן:  BMW 
 
ב.מ.וו E25 טורבו היא מכונית ספורט ומכונית קונספט, שיוצרה על ידי BMW לכבוד אולימפיאדת הקיץ 1972 במינכן.
המכונית תוכננה על ידי פול בראק, עם דלתות גולף והתבססה על שלדה משנת 2002 עם מנוע מותקן באמצע. הטורבו השיגה 276 כוחות סוס כמו מנוע 2002 של ב.מ.וו, חלקים קדמיים ואחוריים מלאים קצף לספיגת פגיעות, קורות אימפקט צדדיות, בקרת מרחק בלימה תוך שימוש ברדאר ותא נהג עתידני.
המכונית יכלה להגיע למהירות של 100 קמ"ש (62 מייל לשעה) מעמידה תוך 6.6 שניות. המהירות המרבית הייתה 250 קמ"ש (155 מייל לשעה).
רק שתי מכוניות כאלה נוצרו. מאוחר יותר ב.מ.וו השתמשה בתמות העיצוב של הטורבו ב-M1, סדרה 8, Z1 וקונספט ה-M1 Homage 2008.[דרוש מקור] BMW E-25 דומה בכל זאת ל-BMW M1.
ב.מ.וו טורבו